open-index/open-wikipedia-markdown huggingface dataset:
Carletonville

**Carletonville** is 'n dorp in die weste van Gauteng bekend om sy goudmyne. Die gebied is een van die rykste goud-produserende gebiede ter wêreld. Die Mponeng-myn (bekend as Western Deep Levels-myn voor 1999 se operasionale diepte wissel tussen 3.16km en 3.84km diep, met verwagte uitbreidings wat die diepte tot so diep as 4.27km kan neem. Mponeng is tans die wêreld se diepste myn.

## Geskiedenis 
Die dorp is deur verskeie mynmaatskappye ontwikkel vanaf 1937, en is vernoem na 'n bekende myndirekteur van *Consolidated Gold Fields*, Carleton Jones. Die dorp is 1948 geproklameer en het in 1959 munisipale status verkry.

Carletonville is tans deel van die Merafong City Plaaslike Munisipaliteit.

Hier woon 165&nbsp;000 mense. Die dorp is net noord van die N12 nasionale pad.

## Omgewing 
Sowat 10&nbsp;km oos van die dorp is die Wonderfontein wat die bron is van die Mooirivierloop, 'n sytak van die Mooirivier.

## Noemenswaardige boorlinge 
* Brian McMillan, Suid-Afrikaanse krieketspeler.
* Keith Lindsay, radio-omroeper (5fm).
* Jaque Fourie, Suid-Afrikaanse rugbyspeler.
* Neena, 'n Suid-Afrikaanse pornografie-ster.
* Vern Kent, Suid-Afrikaanse akteur (aka "die Swart Kat").

## Sien ook 
* Gereformeerde kerk Carletonville
* Lys van dorpe in Suid-Afrika
* NG gemeente Carletonville
* NG gemeente Carletonville-Suid
* NG gemeente Oberholzer
* NG gemeente Oberholzer-Wes

## Verwysings
Klein-Venedig

**Klein-Venedig** of **Welser-Kolonie** was 'n mislukte 16de eeuse poging om 'n Duitse kolonie in Venezuela in Suid-Amerika te vestig.

duimnael|links|Op hierdie kaart van Duitse kolonies is Klein-Venedig met geel aangedui
Die Augsburgse bank-families van Anton en Bartholomeus Welser het in 1528 regte tot Venezuela verkry van Karel V, Heilige Romeinse Keiser en koning van Spanje. Die regte is deur Heinrich Ehinger en Hieronymus Sailer onderhandel, of onafhanklik, of as agente van die Welsers. Teen 1531 het die Welsers egter beslis beheer oor die voorreg gehad. 'n Kolonisasieskema is opgestel met Ambrosius Ehinger wat in 1529 as goewerneur opgedaag het. Hy het die binneland verken op soek na die goud van El Dorado.

Ehinger het Sevilla op 7 Oktober 1528 met die Spanjaard García de Lerma en 281 setlaars verlaat. By Santo Domingo het de Lerma en 50 metgeselle vertrek op 'n sending na Santa Marta om Spaanse beheer te hervestig na die moord op die goewerneur daar. Ambrosius Ehinger en die res het na die Venezuelaanse kus vertrek en op 24 Februarie 1529 by Coro geland.

Ander Duitse goewerneurs, wat hulle ook hoofsaaklik met die soek na goud besig gehou het, het gevolg: Nikolaus Federmann, Georg Hohermuth von Speyer, Philipp von Hutten. Federmann het oor die Andes na Bogotá gereis waar hy en Sebastián de Belalcázar aanvanklik Gonzalo Jiménez de Quesada se aansprake op die provinsie betwis het. Duitse mynwerkers is ingevoer sowel as 4&nbsp;000 slawe uit Afrika om op die suikerrietplantasies te werk. Teen 1541 het dispute met Spanje ontstaan en is die bankiers in 1556 van die beheer van hulle kolonie ontneem.

Baie Duitse koloniste het aan tropiese siektes gesterf of in vyandige aanvalle deur Indiane tydens die gereelde togte diep in die gebied van die Indiane op soek na goud.

## Sien ook 
* Colonia Tovar

## Eksterne skakel 
* Geskiedenis van die kolonie
Jamestown, Sint Helena

**Jamestown** (bevolking 630 in 2016) is 'n hawe en die hoofstad van Sint Helena. Dit is in 1659 deur die Britse Oos-Indiese Kompanjie gestig.

Die dorp se mees prominente eienskap is Jacob's Ladder met 699 trappe, wat in 1829 gebou is om Jamestown met 'n mas op Ladder Hill, wat steeds in gebruik is, te verbind. Die leer is baie gewild onder toeriste en is snags helder verlig. 'n Padwedloop vind jaarliks daar plaas met mense wat van oor die wêreld kom om daaraan deel te neem. Die dorp se bevolking is, soos die res van die eiland se bevolking, aan die krimp. Die daling in bevolking is ook te wyte aan die groei in St. Helena se voorstad, Half Tree Hollow.

Daar is goeie voorbeelde van Britse  koloniale argitektuur in die dorp en dit is as 'n wêrelderfenisgebied benoem. Baie geboue is van vulkaanrots vanuit die plaaslike omgewing gebou. Jamestown is die hoofsentrum van die eiland se padnetwerk en kommunikasie infrastruktuur.

Die dorp vorm 'n klein enklawe tussen styl hange waarop nie gebou kan word nie. Dit is daarom dig bewoon en is redelik lank en smal. Daar is 'n aantal kronkelende strate, met struike en bome wat by 'n paar straathoeke uitsteek. Die vestiging is op 'n groot hoeveelheid vulkaanrots gebou. Die temperatuur in die gebied is sowat vyf grade warmer as die res van die eiland as gevolg van die verskil in hoogte bo seespieël tussen Jamestown en die res van die eiland. Die terrein is ru en styl. Die aangrensende see kan met tye taamlik rof wees en daar is vroeër 'n seewal opgerig om die dorp daarteen te beskerm.

## Eksterne skakels 
* 
* Meer beelde van Jamestown
Java-eiland

**Java-eiland** is 'n woonbuurt op 'n skiereiland in die Oostelike Hawegebied van Amsterdam.

## Geskiedenis 
duimnael|links|Java-eiland kanaalhuise
Daar is aan die einde van die 19de eeu met die aanleg van die skiereiland in die IJ begin. Aanvanklik was die eiland 'n golfbreker vir die *Oostelijke Handelskade*, net soos die naasliggende KNSM-eiland. Later word dit met die IJkade uitgebrei, en met baggermateriaal uit die Noordseekanaal hoër gemaak. Op die haweterrein wat so ontstaan word onder meer die Stoomvaart-Maatskappy 'Nederland' wat lyndienste na Nederlands-Indië onderhou het gevestig. Na die Tweede Wêreldoorlog daal handel met die Ooste in die 1950s as gevolg van die dekolonisasie van Indonesië. In die 1980s neem krakers, kunstenaars en stadsnomade besit van die gebied.

In die negentigerjare word die gebied herontwikkel tot woonbuurt volgens 'n plan van die Amsterdamse argitek Sjoerd Soeters. Alle bebouing word gesloop, op een gebou van die Samenwerkende Havenbedrijven (SHB) na. Aan die noordekant van die eiland loop 'n *ontsluitingsweg*, en die eiland word deursny deur vier gragte (anno 1995) met postmodernistiese gragtehuise van verskillende argitekte, en fiets- en loopbrûe van Guy Rombouts en Monika Droste. Die westepunt van die eiland is nog leeg; aan die oostekant sluit dit via twee geboue van die Switserse buro *Diener & Diener* en die Azartplein (met eindpunt van tramlijn 10) aan by die KNSM-eiland.

Java-eiland is met die Oostelijke Handelskade verbind via die Jan Schaeferbrug, vernoem na die Amsterdamse wethouer Jan Schaefer. Die straatname op die eiland verwys meesal na die Indonesiese eiland Java.
Vlae van provinsies van Nederland

duimnael|Provinsievlae in Nederland

Die artikel bevat ’n **lys van vlae van provinsies van Nederland**. Die Koninkryk van die Nederlande bestaan uit vier lande: Nederland, Curaçao, Aruba en Sint Maarten. Nederland bestaan uit twaalf provinsies.

Die Nederlandse Antille is in 2010 ontbind. Curaçao en Sint Maarten is lande binne die koninkryk, die oorblywende drie eilande is oorsese munisipaliteite van Nederland.

## Vlae van die vier Koninkrykslande 
## Vlae van die Nederlandse provinsies 
## Wimpels 
## Vlae van die Nederlandse oorsese munisipaliteite 
## Sien ook 
* Provinsies van Nederland
* Vlag van Nederland

## Eksterne skakels 
*  Provinsies en munisipaliteite van Nederland by *Flags of the World*.
Sjoerd Soeters

**Sjoerd Soeters** (2 Augustus 1947) is 'n Nederlandse argitek.

Soeters is gebore te Nes (Ameland), as seun van 'n dominee. Van 1966 tot 1975 studeer hy boukunde aan die Technische Hogeschool Eindhoven. Daarna werk hy by die argitekspraktyk VDL in Amsterdam. In 1979 rig hy met sy eggenote, Merle Stefels, in Amsterdam 'n argitekspraktyk op. Die argitekte Jos van Eldonk en Dana Ponec het intussen ook by die praktyk aangesluit. 

Vanaf 1990 was Soeters toesighouer vir diverse bouprojekte, waaronder Java-eiland in Amsterdam en Haverleij in Den Bosch waarvoor hy die stadsbeplanning uitgevoer het.
duimnael|links|De Piramides in Amsterdam
## Eksterne skakels 
* Soeters Van Eldonk Ponec argitekte
KNSM-eiland

**KNSM-eiland** is 'n woonbuurt op 'n skiereiland in die Oostelike Hawegebied van Amsterdam. Dit is vernoem na die Koninklijke Nederlandse Stoomboot-Maatschappij (KNSM) wat vroeër daar gevestig was.

## Geskiedenis 
Daar word aan die einde van die 19de eeu met die aanleg van die skiereiland in die IJ begin. Aanvanklik was die eiland 'n golfbreker vir die Oostelijke Handelskade, net soos die  naasliggende Java-eiland. Later word dit met bagger materiaal uit die Noordseekanaal hoër gemaak. Die KNSM word in 1903 op die haweterrein wat so ontstaan gevestig wat op die ou einde die hele Surinamekade en Levantkade omvat. Na die Tweede Wêreldoorlog vier KNSM in 1956 nog hulle 100-jarige bestaan, maar vervolgens tree agteruitgang in, onder meer als gevolg van die dekolonisasie van Nederlands-Indië en omdat skeepsvrag oorgeskakel het na behouering. Aktiwiteite word geleidelik na die Westelik Hawegebied verplaas of gestaak. In 1977 vertrek  KNSM finaal van die eiland en in die tagtigerjare neem krakers, kunstenaars en stadsnomade besit van die gebied.

In die negentigerjare word die gebied herontwikkel tot woonbuurt, volgens 'n plan uit 1988 van die argitek Jo Coenen wat ook self 'n gebou ontwerp (*Emerald Empire* aan die oostelike punt). Anders as op Java-eiland word daar op KNSM-eiand 'n deel van die ou hawegeboue behou. Ook die voormalige bedryfspark van KNSM uit 1956 het behoue gebly. Dit word in 1995 onder leiding van die oorspronklike ontwerpster Mien Ruys gerestoureer en heet nou Mien Ruysplantsoen.

Alle vroeëre haweloodse is gesloop, op *Loods 6* na. Hierdie loods, wat in die tagtigerjare deur kunstenaars gekraak is, is nou 'n ateljeegebou.

Andere geboue op die eiland sluit in:

* *Emerald Empire* ontwerp deur Jo Coenen. Die posisie, op die punt van die eiland, in die hoek van IJ en Amsterdam-Rijnkanaal met uitsig op die Oranjesluizen met die verbinding na die IJsselmeer, verskag uitsig op 'n deurlopende stroom van verkeer oor die water.
* *Piraeus* is ontwerp deur die Duitse argitekte Kollhoff en Rapp. Dit is om 'n voormalige hawengebou gevleg.
* *Barcelona* van die Belgiese argitek Bruno Albert, is sirkelvormig rondom 'n Suid-Europeesagtige binneplaas, afgesluit met 'n monumentale yster kunswerk.

KNSM-eiland sluit aan by Java-eiland via die Azartplein (met eindpunt van tramlijn 10).
Blauwbrug

duimnael|regs|300px|Die blauwbrug.
[duimnael|regs|300px|Die blauwbrug - [Frans Koppelaar.]]

Die **Blauwbrug** is 'n bekende brug in Amsterdam. Die brug oor die Amstel is in 1883 oopgestel. Die brug is 'n ontwerp van B. de Greef en W. Springer. Die naam van die brug is afgelei van die blou houtbrug wat die twee oewers vanaf 1600 daar verbind het. Die argitektuur van die brug is geïnspireerd deur die brûe in Parys oor die Seine. Dit is daarom een van die mees opvallende brûe van Amsterdam.

Op 30 April 1980, die dag waarop prinses Beatrix ingehuldig is as koningin van Nederland, het daar 'n onderonsie tussen krakers en die Mobiele Eenheid plaasgevind. A.F.Th. van der Heijden se roman *De slag om de Blauwbrug* is op die voorval gegrond.

Johannes Leendert Scherpenisse het die Blauwbrug tussen 1905 en 1913 gefotografeer. 

## Verwysings
Magere Brug

|duimnael|regs|300px|Magere brug
|- 
|duimnael|regs|300px|Magere brug in die aand
|}

Die **Magere brug**, letterlik *maer brug*,  is 'n brug oor die Amstelrivier wat  in die middel van Amsterdam. Dit verbind die oewers van die Amstel op die vlak van Kerkstraat, tussen die Keizersgracht en die Prinsengracht.

Die Magere Brug is 'n ophaalbrug van wit geverfde hout wat in 1670 gebou is en in 1871 herbou is omdat dit te smal (mager) was. Die laaste grote renovasie het in 1969 plaasgevind. Tot 2003 is die brug nog vir motorverkeer gebruik; na herstelwerk wat toe gedoen is word die brug slegs deur fietsryers en voetgangers gebruik. Die brug word enkele kere per dag opgehaal om skepe toe te laat om verby te vaar; rondvaartbote kan onderdeur die brug vaar wanneer dit nie opgehaal is nie. Die brug versier met 1200 gloeilampe wat in die aand aankom. Daar word jaarliks op bevrijdingsdag by die brug 'n konsert gehou, meestal in aanwesigheid van die Koningin.

Die brug word in baie films gebruik; die bekendste is ongetwyfeld die James Bond film Diamonds Are Forever.

## Sien ook 
* Brûe van Amsterdam

## Eksterne skakels 
* Brug 242 van die Bureau Monumenten en Archeologie
* Google videoclips
* 360° foto
Enneüs Heerma Brug

duimnael|350px|Die Enneüs Heerma
 Brug

Die **Enneüs Heerma Brug** verbind die nuwe stedelike distrik IJburg, wat op verskeie kunsmatige eilande in die IJ-meer ontwikkel is, met die Zeeburgeilandjie, 'n buurt aan die oostelike rand van  Amsterdam, die hoofstad van Nederland.

Die brug is vernoem na Enneüs Heerma, die ontslape Christen-Demokraat, raadsheer en Staatsekretaris van Nederland.

Dit is van staal gemaak en is 230 meter lank, 38 meter wyd, en 26 meter hoog. Die dek wat aan kabels hang ondersteun 'n motorpad en 'n tremlyn. Dit is die hoof verbinding tussen IJburg en die A10 en kan met trem 26 van Amsterdam Sentraal Stasie bereik word.

Die brug is in 2001 voltooi en is deur Nicholas Grimshaw ontwerp. Die klassieke gewels van Amsterdam se kanaalhuise het die boë inspireer en die laterale gewels en die golwende patroon van verwys na water. Die gesegmenteerde voorkoms is gegrond op die skelet van 'n krap. Die vlakheid van die water het dit onmoontlik gemaak om drywende hyskrane te gebruik om die vooraf voorafvervaardigde boë tydens konstruksie in plek te plaas. Die probleem is opgelos deur pontons en kruiphyskrane te gebruik.http://en.structurae.de/photos/index.cfm?JS=16150

## Eksterne skakels 
* Beeld van die argitekfirma se webwerf
* Lugfoto 
* Syaansig
* *www.ijburg.nu*, Wie is Enneus Heerma? bespreking oor die brug (in Nederlands) 
* Structurae artikel oor Enneüs Heerma Brug
Borneo-Sporenburg brûe

**Borneo-Sporenburg brûe** is twee rooi fiets- / voetgangersbrûe tussen Borneo en Sporenburg in die Amsterdamse Oostelijk Havengebied. Die twee brûe oorspan die 93 meter breë wateropprevlak van die *Spoorwegbassin*. Die hoër van die twee brûe is 12 meter hoog en laat vaartuie toe om onderdeur te vaar, terwyl die laer brug geskik is vir fietse en mense wat minder mobiel is.Die brûe is byna geheel en al uit T-profiel staal gebou met vakwerk wat in drie rigtings gekrom is. Die staal brug word deur 'n beton-onderbou ondersteun en het 'n hout dek. Die rooi kleur kom van rooi gepigmenteerde aluminium-bedekking.

## Eksterne skakels 
* Borneo/Sporenburg Fietsbrug
* Bruggen Borneo Sporenburg in Amsterdam in de prijzen
Fiets

300 px|duimnael|'n Resiesfiets wat teen 'n paal maak staan is.
duimnael

'n **Fiets** is 'n mens-gedrewe voertuig wat deur pedale aangedryf word. Dit besit gewoonlik twee wiele wat in lyn agtermekaar is, met die wiele wat aan 'n raam geheg is.

Die heel eerste fiets is in die 19de eeu in Europa gebou, en daar is nou wêreldwyd oor 'n miljard fietse. Dit verskaf basiese vervoer in baie lande, veral in China en Nederland.

## Verwysings 
## Sien ook 
* Fietsry
* Fietsryrewolusie
* Handfiets
* Eenwielfiets

## Eksterne skakels 
* Brown, Sheldon (2005)
* 
*
Half Tree Hollow

**Half Tree Hollow** is 'n klein voorstad van Jamestown, Sint Helena, 'n Britse oorsese gebied in die Suid-Atlantiese Oseaan. Die dorpie is aan die bokant van Jacob's Ladder gebou. Die dorpie is gebou as gevolg van die gebrek aan genoegsame ruimte in Jamestown en as gevolg van die geologie daarvan.
thumbnail|links|250px

## Eksterne skakels 
* 'n Uitsig oor Jamestown wat Half Tree Hollow vertoon
Jacob's Ladder, Sint Helena

duimnael|Die uitsig van "Jakob se leer" na onder (Jamestown).
'''Jacob's Ladder''' ("Jacob se leer"), is 'n lang styl vlak op Sint Helena wat in 1829 gebou is om Jamestown te verbind aan die garnisoen op Ladder Hill. Dit is gebruik om ammunisie op te trek. Dit het 699 trappe en is 900 voet lank.

Die leer is al wat oorgebly het van 'n kabelspoorweg wat daar in die vroeë 1800's gebou is. Sy spore en motors is later verwyder, hoewel die trappe op hul plek gebly het en 'n toeriste aantreklikheid geword het wat Jamestown en die voorstad Half Tree Hollow aan die bokant van die heuwel verbind.

## Verwysings
## Eksterne skakels 
*
Geloftedag

[duimnael|300px|regs|Uitbeelding van Cilliers se voordrag van die Gelofte in die rolprent [Bou van ’n Nasie.]]
[duimnael|300px|regs|Plakket by die [Bloedriviermonument met Die Gelofte daarop. Die bewoording volg G.B.A. Gerdener se voorstel.]]

**Geloftedag** was 'n openbare vakansiedag in Suid-Afrika wat jaarliks op 16 Desember gedenk is. Hoewel dit nou amptelik Versoeningsdag heet, vier party Afrikaners dit steeds as Geloftedag, in die gees van die Gelofte wat in 1838 onder leiding van Sarel Cilliers afgelê is.

## Geloftedag 
Op 16 Desember 1838 is 470 Voortrekkers deur ten minste 10&nbsp;000 Zoeloes, georganiseer in verskeie 'impi's', by Bloedrivier aangeval. Op die voorafgaande paar dae het die Voortrekkers daagliks 'n gelofte afgelê dat indien God hulle sou help, hulle en hulle nageslag daardie dag soos 'n Sabbatdag sal herdenk, en die eer van die oorwinning aan God gegee sal word. In die daaropvolgende oorwinning is slegs enkele Voortrekkers lig beseer, waaronder hul leier, Andries Pretorius.  Die slag staan bekend as die Slag van Bloedrivier.

'n Sonstraal val elke jaar op 16 Desember op die granietsenotaaf in die Voortrekkermonument in Pretoria. In 2019 het 'n rekordgetal Afrikaners geloftedagvieringe by die Voortrekkermonument in Pretoria bygewoon.

## Oorgang na Versoeningsdag 
In 1994 het die eerste ANC-regering die dag met Versoeningsdag vervang om versoening oor kultuur- en kleurgrense te bevorder. Party Afrikaners vier egter steeds Geloftedag in die gees van die Gelofte. Daarteenoor onthou sommige swart mense die dag eerder as die dag waarop uMkhonto we Sizwe in 1961 hul eerste aanvalle uitgevoer het.

## Sien ook 
* Die Gelofte
*Lys van ander Geloftes in hedendaagse Suid-Afrika
* Slag van Bloedrivier
* Lys van openbare vakansiedae in Suid-Afrika

## Bibliografie 
* Swart, Marius J.: Geloftedag. Kaapstad: H.A.U.M., s.j.
* van Jaarsveld, F.A.: Prof. Van Jaarsveld stel standpunt oor 16 Des. Die Burger, 3 Julie 1979.

## Eksterne Skakels 
* Amptelike webwerf van die Bloedrivier Gelofteherdenkingskomitee, Bloedrivier Geloftekomitee.

## Verwysings
Amstel (rivier)

Die **Amstel** (Na *Aeme-stelle*, 'n oud-Nederlandse woord vir "wateragtige gebied") is 'n gekanaliseerde rivier in die suide van Noord-Holland. Die gebied langs die rivier staan bekend as Amstelland.

## Geskiedenis 
Die plaaslike bevolking het veen vanaf die rivier ontgin: die afgesteekte grond is tot turf verwerk en as brandstof gebruik. Die veenwerkersgehug Amstelveen het waarskynlik in die veengebied ten weste van Ouderkerk in ongeveer die begin van die dertiende eeu so ontstaan.

Deur die aanleg van 'n dam in die monding van die rivier ontwikkel daar in die noordelike deel van Nieuwer-Amstel die vissersdorpje "Amstelredam", wat in ongeveer 1300 stadsregte verwerf. Die gehug groei tot die stadjie *Amsteldam*, wat as gevolg van die ligging daarvan aan die Suidersee algaande belangriker word.

Oorspronklik mond die rivier uit in die IJ, nou eindig die Amstel in die binnestad van Amsterdam (Rokin). Die laaste stuk van die straat langs die Amstel in Amsterdam heet ook *Amstel.* deur duikers onder die gedempte deel van die Rokin en die Dam stroom van die water nog steeds deur die Damrak in die IJ in, hoewel die meeste deur die Amsterdamse gragte omgelei word.

## Loop van die rivier 
Die oorspronklike Amstel se oorsprong was by die saamvloei van die Drecht en die Kromme Mijdrecht, effens suid van Uithoorn. Deur kanalisasie en aanleg van die Amstel-Drechtkanaal is hierdie oorspronklike loop minder duidelik waarneembaar.

'n Deel van wat oorspronklik die Amstel genoem is, is nou eintlik 'n onderdeel van die Amstel-Drechtkanaal. Die kanaal begin by die samekoms van die Drecht en die Aarkanaal, effens noordwes van Nieuwveen, en loop tot aan Ouderkerk aan de Amstel waar die Bullewijk daarin uitmond. Daarvandaan heet die water amptelik nog steeds Amstel. Die deel van die Aarkanaal tot die Bullewijk is 18,5 km lank, vanaf daar tot die monding meet die water 12,5 km.

Behalwe die Kromme Mijdrecht en die Bullewijk loop die riviertjie die Waver in die Amstel uit by die suidelikste punt van die polder die Ronde Hoep.

## Die Amstel in die kunste 
duimnael|250px|*Amstel bij Nacht* deur Frans Koppelaar; olieverf op doek''.
Enkele skilders wat die Amstel in kunswerke afegebeeld het sluit in:
* Aert van der Neer - (1603-1677)
* Rembrandt van Rijn - (1606-1669) 
* Georg H. Breitner - (1857-1923)
* Willem Witsen - (1860-1923)
* Piet Mondriaan - (1872-1944)
* Hendrik Jan Wolter - (1873-1952)
* Frans Koppelaar - (1943- )
Elim, Wes-Kaap

**Elim** in die Strandveld in die Overberg is 20&nbsp;km suidwes van Bredasdorp geleë. 'n Opvallende kenmerk van die dorp is die witgekalkte rietdakhuise met hul lae werfmure, groentetuine, leislote en vybome.

## Geskiedenis 
Toe die sendingstasie by Genadendal te groot raak, besluit die Morawiese Sendinggenootskap in 1824 om die plaas Vogelstruyskraal van Louis du Toit aan te koop om daarop 'n nuwe sendingpos te stig. Op die naam Elim is besluit na aanleiding van Ex. 15:27. Op die dorre Agulhas-kusvlakte was genoeg vars water uit die Nuwejaarsrivier beskikbaar. Hans Pieter Hallbeck was die stigter-sendeling.

Die ou plaashuis van Vogelstruyskraal staan nog aan die westekant van die dorp. In 1974 is die watermeul van 1828 tot nasionale monument verklaar. Hier is die koring van die omgewing gemaal. Voor die biblioteek staan die enigste monument in die land wat die vrystelling van die slawe in 1834 in Suid-Afrika gedenk. Die kerkklok het 'n unieke meganisme en is reeds sedert 1764 in Herrnhut gebruik en is in 1914 hier geïnstalleer.

Omdat die Morawiese kerk die eienaar van die grond is, kon die kerk lank sy oorheersende invloed in die gemeenskap handhaaf. Die sendelinge het nie slegs die Evangelie gebring nie, maar ook hul gemeentelede in allerlei vaardighede onderrig. Daarom het Elim bekend geword vir sy rietdekkers, messelaars en skrynwerkers. Boere verbou vrugte (o.a. druiwe) en groente en hou vee aan. In 'n fabriek word fynbos insluitende dekriet en hakea gedroog vir die uitvoermark. Reeds meer as 150 jaar word sewejaartjies (*Helichrysum* en *Helipterum* spp.) gedroog vir Europese bloemiste. *Erica regia*, die Elim-heide, groei in die omgewing.

Met die amptelike sensus van 1891 was hier 1 150 inwoners. Die huidige inwonertal word op 1 400 beraam.

## Sien ook 
* Lys van dorpe in Suid-Afrika

## Verwysings 
## Bibliografie 
* Howard, Leslie en Phillips, Keith: Overberg Tapestry. BPR Publishers. 
* Standard Encyclopaedia of Southern Africa, deel 4. Kaapstad: Nasou, 1971. 

## Eksterne skakels 
* Reis in Afrikaans - daar is maar één Elim
Mukurob

Die **Mukurob** (Vinger van God of Vingerklip), naby Asab in Namibië, het op 7 Desember 1988 in duie gestort. Nama mondelingse tradisie wou dit hê dat die "witman" se oorheersing aan 'n einde sou kom wanneer die geologiese struktuur ineenstort. Dit was ook so: Suid-Afrika het 'n paar weke later finaal hul beheer oor (toe) Suidwes-Afrika afgestaan.

Daar kan steeds nie met sekerheid vasgestel word wat die oorsaak van die val was nie. Daar is geglo dat 'n reënstorm die vorige week die gedeelte waarop dit rus, verswak het, wat tot die ineenstorting bygedra het.

## Verwysings 
## Bibliografie
*Toeka se dae - Die vinger van God, 33 jaar gelede. In: Weg!, nr. 198, Oktober 2021
Kubus

:*Vir ander betekenisse van die woord "kubus", sien gerus Kubus (dubbelsinnig).*
links
duimnael|'n Kubus met die breedtelyn = a, die dieptelyn = b, die hoogtelyn = c en die diagonaal = d.
'n **Kubus**, **heksaëder**, of **sesvlak**, is 'n platoniese veelvlak (of platoniese vaste liggaam) wat uit ses vlakke bestaan wat almal vierkante is en in agt hoekpunte saamkom. Daar is 12 sye wat almal hoeke met mekaar maak wat gelyk is aan 90°.

Die inhoud van 'n kubus word bereken deur die formule a³ (dus  a.a.a), waar "a" gelykstaande aan die hoogte van die kubus is.

Die oppervlak word bereken deur die formule 6 × a², waar "a", weereens, gelykstaande aan die hoogte van die kubus is.

Die diagonaal van 'n kubus kan bereken word deur die formule \sqrt[2]{3a^2}, met "a" gelykstaande aan die hoogte van die kubus.
Wupperthal

*Hierdie artikel handel oor die dorpie in Suid-Afrika. Vir die Duitse stad, sien gerus Wuppertal.*

**Wupperthal** (ook **Wuppertal**) is 'n historiese dorpie met sowat 4&nbsp;000 inwoners in die Cederberg munisipaliteit, distrik Weskus. Dit is geleë in 'n dal van die Sederberg in die Wes-Kaap, omtrent 250&nbsp;kilometer noordoos van Kaapstad en 72&nbsp;km suidoos van Clanwilliam.

## Geskiedenis 
[duimnael|links|270px|Wupperthal omstreeks 1852 geskets deur die [Rynse Sendinggenootskap|Rynse sendeling Hans Christian Knudsen, van Noorweë.]]
Die dorp is in 1829 deur die Rheinischen Missionsgesellschaft deur Johann Gottfried Leipoldt gestig en genoem na die vallei of dal ("Thal") van die Wupper in Barmen, Duitsland. Hy skryf in sy dagboek oor die naamgewing: *„Wir haben den Namen Riedmond in Wupperthal verwandelt zum Andenken an unser liebes deutsches Wuppertal.“* (Sowat eenhonderd jaar later verenig die Duitse dorpe Barmen en Elberfeld, sedert 1929 dra hulle die naam Wuppertal.) Die twee sendelinge het die nedersetting met sewe khoikhoi gesinne gevestig en op hulle geestelike opheffing gefokus en boerdery aangemoedig. Die bevolking het gestyg kort nadat slawerny in 1838 afgeskaf is en baie bevryde slawe van nabygeleë plase daar aangekom het.

Die voormalige sendingstasie is tot vandag toe die streeksentrum met 'n poskantoor, skool, kliniek, kerk en kerkkantoor (*Pfarrei*), winkels en 'n skoen- en handskoenfabriek, waar tradisionele *velskoene* vervaardig word. Tabak word gedroog en gerol om roltabak te maak. Landbouprodukte uit die omgewing sluit in rooibostee, gedroogde vrugte, en gedroogte boontjies.

## Omgewing 
Wupperthal is in 'n pragtige landskap geleë wat ten beste beleef kan word deur 'n staproete wat in 2000 aangelê is. Die twee dae lange tog sluit in 'n besoek aan Boesmantekeningterrein, 'n groot waterval en indrukwekkende rotsformasies.

Wupperthal word met 'n pad oor die Pakhuispas met Clanwilliam en die N7 nasionale pad verbind.

## Sien ook 
* Lys van dorpe in Suid-Afrika

## Eksterne skakels 
* Wupperthal webwerf
* Wupperthal  op SA Places
* Wuppertal  op Oppad
Barrydale

**Barrydale** is 'n dorpie op die grens van die Overberg en die Klein Karoo in die Wes-Kaap, Suid-Afrika. Dit is geleë in 'n nou vallei in Langeberg by die begin van die Tradouwpas op pad na Swellendam waar die pad van Suurbraak af by die R62 wynroete tussen Montagu en Oudtshoorn aansluit.

## Geskiedenis 
Barrydale se geskiedenis begin in die vroeë 1700's toe boere na die gebied getrek het op soek na vrugbare grond met water. In 1978 word die Nederduits Gereformeerde gemeente van Barrydale gestig en word grond aangeskaf om 'n kerk te bou waar die paaie wat vandag as die R62 en R324 bekend staan ontmoet. Die dorp wat in 1880 gestig is, is vernoem na Joseph Barry. Die munisipaliteit is in 1921 gevestig.

## Omgewing 
Wingerde en boorde is in die omgewing aangeplant en in 1940 is die Barrydale Koöperatiewe Wynkelder gevorm en 'n brandewyn distilleerdery gevestig. Die warm klimaat leen die gebied tot die verbouing van verskeie soorte vrugte en daar is menige vrugteboorde in die vrugbare Tradouwvallei aangeplant. Appels, pere en lemoene word hier in die winter geoes en appelkose, vye, en perskes en druiwe in die somer. 

Soos baie ander dorpe in Suid-Afrika is die nalatenskap van apartheid nog duidelik sigbaar in die verdeling van die dorp in 'n “wit-” en “swart-” gedeelte wat meestal deur afstammelinge van die inheemse KhoiKhoi bewoon word. Die dorpie is kultureel divers met beide Engels- en Afrikaanssprekende inwoners asook onlangse immigrante uit Europa.  Die dorpie se bevolking is tans ongeveer 3500 permanente inwoners wat dramaties styg tydens die toeriste-seisoen.

Die klimaat is gematig met warm droë somers met gemiddelde temperatuur van 25 °C wat soms tot 35 °C styg. Winters is ook matig, nat en temperatuur daal soms tot  -1 °C wat gepaardgaan met ligte ryp.

Die spesie *Erica barrydalensis* is na Barrydale vernoem.

## Kerke in Barrydale 
Kerkgeboue van die verskillende gemeentes in die dorp:

Lêer:NRK-Barrydale.jpg|Nederduitse Gereformeerde Kerk
Lêer:NAC Barrydale-ZA.jpg|Nuwe Apostoliese Kerk
Lêer:Evg-ref-kirche-südafrikas-barrydale.jpg|Evangelies Gereformeerde Kerk van SA
Lêer:Interdenominational-church-barrydale.jpg|Interdenominale Kerk

## Galery 

Lêer:Barrydale2.jpg|Barrydale
Lêer:KarooHotel.jpg|Karoo Hotel
Lêer:Belanti-cinema-barrydale.jpg|Belanti-kinema
Lêer:Magpie-gallery-barrydale.jpg|Magpie-kunsgalery
Lêer:Ronnies-Sex-Shop.jpg|Ronnie se Sekswinkel

## Sien ook 
* Lys van dorpe in Suid-Afrika

## Eksterne skakels 
* Barrydale  op Viewoverberg.com
* Barrydale webwerf
* Wynroete wat die Breederiviervally en die Klein Karoo insluit
* Akkommodasie, plaaslike kunstenaars en kaart van die gebied 

## Verwysings
Amstelland

**Amstelland** is die gebied langs die rivier die Amstel (Na *Aeme-stelle*, 'n oud-Nederlandse woord vir "waterachtig gebied") 'n gekanaliseerde rivier in die suide van Noord-Holland.

## Geskiedenis 
In die Middeleeue word die gebied deel van die kultuurstelsel. Die oudste nedersetting is die huidige dorp Ouderkerk aan de Amstel wat uit die 11de eeu  dateer. 

Met die verloop van tyd begin die bevolking vanaf die rivier veen uit te grawe: die afgesteekte grond is tot turf verwerk en as brandstof gebruik. Die veenwerkersgehug Amstelveen het waarskynlik in die veengebied ten weste van Ouderkerk in ongeveer die begin van die dertiende eeu so ontstaan.

Deur die aanleg van 'n dam in die monding van die rivier ontwikkel daar in die noordelike deel van Nieuwer-Amstel die vissersdorpie "Amstelredam", wat in ongeveer 1300 stadsregte verwerf. Die gehug groei tot die stadjie *Amsteldam*, wat as gevolg van die ligging daarvan aan die Suidersee algaande belangriker word.

Die gebied Amstel word verdeel in Ouder-Amstel (regteroewer) en Nieuwer-Amstel (linkeroewer). Amsterdam breek later weg om 'n selfstandige stad te word. Uit hierdie klein nedersetting groei die groot stad wat deur die loop die eeue die hele omgewing sou domineer.

Ten tye van die Koninkryk Holland was Amstelland die naam van 'n departement.

In 1896 en 1921 is dele van Nieuwer Amstel deur die gemeente Amsterdam geannekseer en langs die oewers van die Amstel het woonbuurte verskyn (onder andere die Rivierenbuurt). Ten suid van die Utrechtsebrug het die gebied langs die rivier grotendeels vry van bebouing gebly. Dit vorm nou een van die groen wïe (*scheggen*) van Amsterdam.

Groengebied Amstelland is 'n organisasie wat die landelike gebied by Amstelveen en Ouderkerk beheer.
Dysselsdorp

**Dysselsdorp** is 'n dorpie in die Klein Karoo, ongeveer 30 kilometer van Oudtshoorn teen die voet van die Kammanassieberge. Die N12 nasionale pad gaan naby Dysselsdorp verby.

Die dorp is in 1838 as 'n sendingstasie deur die Londense Sendinggenootskap gestig. In 1877 is die ongeveer 1,5 hektaar deur John X. Merriman in vrypag aan die 148 inwonerfamilies toegestaan. Die dorp, met bevolking van ongeveer 12&nbsp;000, word tot vandag toe nog hoofsaaklik deur afstammelinge van voormalige slawe en mense van gemengde rasseafkoms besit en bewoon.

Daar is 'n klein Katolieke kapel op 'n steil heuwel aan die suidekant van die dorp.

## Sien ook 
* Lys van dorpe in Suid-Afrika

## Eksterne skakels 
* Dysselsdorp  op southerncape.co.za
Petervale, Johannesburg

**Petervale** is 'n voorstad van Johannesburg in Suid-Afrika. Dit is in Gebied 3.

Petervale is langs die N1 nasionale pad en word omring deur die voorstede Rivonia, Bryanston en Paulshof. Dit is verder naby aan Sunninghill en Morningside. Daar is 'n klein winkelsentrum en 'n kliniek in Petervale. Langs Cambridgestraat is ook 'n groot veld wat deel vorm van Gebied 3 se groengordel.

Petervale kan bereik word vanaf die N1 hoofweg (Suid of Noord) deur die Rivonia-afrit te neem. Ry noord in Rivoniaweg en draai links in Witkoppenlaan. Ry verby die Cambridge kantoorpark en draai links in Cambridgestraat. Volg dit oor die hoofweg tot in Petervale.

Rivonia en Bryanston kan bereik word vanaf Petervale deur Twaalfde Laan.

## Verwysings
Darling, Wes-Kaap

**Darling** is 'n klein dorp in die Weskus-gebied van die Wes-Kaap, omtrent 75&nbsp;km noord van Kaapstad.
[duimnael|links|300px|Die NG kerkgebou op Darling is deur [Wynand Louw ontwerp en die hoeksteen in 1958 gelê.]]

## Geskiedenis 
Teen die begin van die 18de eeu het omtrent 29 boere in 'n gebied genaamd Groenkloof geboer. Darling is in 1853 op een van die plase, Langfontein, gestig. Dit is vernoem na sir Charles Henry Darling wat in 1851 na die Kaap gekom het as luitenant-goewerneur.

## Dorp en omgewing 
Die Darling-museum stel die geskiedenis van die dorp en die Darling roomhuis, wat in 1899 deur twee Sweedse setlaars, Nils Georg Moller en G. Threnstrom, gevestig is en in 1950 gesluit is, ten toon. Darling is beroemd vir veldblomme en sedert 1917 word die Darling-veldblomskou elke jaar deur die Darling-veldblomvereniging, wat in 1915 deur mev. Suzanne Malan en mnr. Frederick Duckitt van Waylands gestig is, gehou. http://www.darlingtourism.co.za/about.htm . Landbou in die gebied is gefokus op graanproduksie, druiwe, aartappels, ertjies en suiwelboerdery. Die eerste Merinoskape in Suid-Afrika is ook hier aangehou nadat 'n verskepingsfout hulle hier afgelewer het. Wolproduksie in Suid-Afrika vind sy oorsprong in die Darling-omgewing.

Die Suid-Afrikaanse satiris Pieter-Dirk Uys voer baie van sy vertonings as Evita Bezuidenhout by *Evita se Perron*, 'n kabaretteater en restaurant in Darling, op. Die kunsmark daarnaas is in 2006 deur die Darling-trust, 'n liefdadigheidsorganisasie wat die probleme van verarmde gemeenskappe in die omgewing aanspreek, oorgeneem.

Die Hildebrand-monument is net buite Darling opgerig ter ere van veldkornet C.P. Hildebrand van die Boeremagte se Maritz-kommando. 

Die gerestoureerde Victoriaanse huise en boomryke strate maak Darling 'n gewilde naweekoord vir inwoners van Kaapstad en omgewing.

## Wapen 
Darling het in 1955 munisipale status gekry.  Die raad het in 1960 'n wapen by die Kaapse Provinsiale Administrasie geregistreer : ''In groen, 'n gaande goue leeu;  'n gekanteelde goue skildhoof belaai met drie rooi arctotis-blomme goud gesaad''.  Die helmteken was 'n koei se kop uitkomend uit 'n goue muurkroon, en die wapenspreuk was "Ora et labora".

## Sien ook 
* NG gemeente Darling
* Lys van dorpe in Suid-Afrika
* Yzerfontein
* Malmesbury

## Verwysings 
## Bron 
* Kuttel, M.: The Groene Kloof. In: Lantern. Tydskrif vir VOlksopvoeding. Jaargang 3, no. 2, September 1953.

## Eksterne skakels 
*Darling Veldblomvereniging
*Darlingmuseum 
*Evita se Perron webwerf
*Die Darling Trust
New Hanover, KwaZulu-Natal

**New Hanover** is 'n klein dorpie in die KwaZulu-Natalmiddellande, Suid-Afrika. Dit is omtrent halfpad tussen Pietermaritzburg en Greytown geleë.

## Geskiedenis 
New Hanover is in die 1850's deur Duitse katoenboere gestig. Die dorp is na Hannover in Duitsland vernoem. Duits word nog baie gepraat in die distrik. Die spoorlyn het die dorp in 1899 bereik.

Vandag is die hoof ekonomiese produk suikerriet gevolg deur vrugte, graan en bosbou. Dit is naby ander nedersettings met 'n Duitse oorsprong soos Wartburg, Kirchdorf, Lillienthal, Schroeders en Hermannsburg.

## Distrik 
Die distrik is 1 400&nbsp;km2 groot. Daar is verskeie watervalle in die omgewing. Suikerriet en swartwattel is die belangrikste produkte van die distrik. Die Albert Falls-dam en natuurreservaat is 25&nbsp;km suidwes van die dorp.

## Sien ook 
* Lys van dorpe in Suid-Afrika

## Bronne 
* 
* 

## Verwysings
Piketberg

[duimnael|280px|links|Piketberg met sy mondigwording in 1857. Skets deur [Johannes Poortermans.]]
duimnael|links|280px|Die ou sinagoge is omskep in 'n museum.
280px|duimnael|links|Die oudste gebou van die Hoërskool Piketberg, opgerig in 1914. Dié gekombineerde skool het in 2013 altesaam 603 leerders van gr. 1 tot gr. 12 gehad.
duimnael|links|280px|'n Gastehuis wat in 2013 te koop was teen R8,75&nbsp;miljoen.

**Piketberg** is 'n dorp in die Wes-Kaap, Suid-Afrika.  Die wapen is in 1970 deur die Buro vir Heraldiek geregistreer.

**Afdelingsraad** — Die afdelingsraad (d.w.s die plaaslike owerheid vir die landelike gebiede buite die dorpsgrense) het in 1975 'n wapen by die Buro vir Heraldiek geregistreer :
''In goud, 'n gekanteelde keper van rooi vergesel in die skildhoof van twee heraldiese fonteine en in die skildvoet  van  'n  gestingelde en geblaarde druiwetros van natuurlike kleur''. Die helmteken was 'n rooi burg (toring).  Hierdie wapen het in onbruik geraak nadat die afdelingsraad in 1980 by die nuwe Swartlandse afdelingsraad ingelyf is.

## Omgewing 
Die omgewing word oorheers deur sandsteenkranse van die Piketberg-bergreeks wat bo die koringlande uittoring. Die skeure en grotte in die hange getuig van prehistoriese inwoners soos die Boesmans, wie se rotstekeninge goed bewaar gebly het. Die vallei is ideaal vir die verbouing van koring en die berghange vir appels, pere en perskes.

## Sien ook 
* Piketberg (kiesafdeling)
* Lys van dorpe in Suid-Afrika

## Verwysings 
## Eksterne skakels 
* http://www.theheritageportal.co.za/article/some-early-piquetberg-farms-illustrated-johannes-cornelius-poortermans
Zoar, Wes-Kaap

**Zoar** is 'n nedersetting aan die R62 provinsiale pad, 21&nbsp;km oos van Ladismith in die rigting van Calitzdorp. Die dorpie lê direk wes van Amaliënstein.

Die nedersetting is 3&nbsp;km lank, lê op die noordelike oewer van die riviertjie wat uit die Seweweekspoort kom en dan aan die voet van die Amaliënsteinrif verbyvloei. Tydens die sensus van 1891 in die Kaapkolonie was hier 1 400 inwoners. Nou staan die getal op nagenoeg 4&nbsp;660. Werkloosheid en armoede is besonder groot. Op beperkte skaal word appels en vye gelewer. Toerisme kan dalk 'n bydrae tot die ekonomie lewer. Zoar se droë klimaat en afgesonderdheid maak dit ideaal geskik vir die produksie van organiese saad. Hierdie saadproduksie word ondersoek as 'n projek vir werkskepping en die opheffing van mindergegoedes.

## Geskiedenis 
duimnael|links|270px|Die destydse sendingkerk, nou VG kerk, op Zoar.
Zoar is in 1817 op die plaas Elandsfontein gestig as 'n sendingstasie van die Suid-Afrikaanse Sendinggenootskap (SASG). Dit was die eerste sendingstasie in die Klein Karoo en die eerste van die SASG buite Kaapstad. Die stasie se stigtingsdatum maak dit dus heelwat ouer as Oudtshoorn, Ladismith en Calitzdorp.  In Genesis 13:10,  14:2-8 en 19:20-23 kom die naam van Zoar 'n paar maal voor.  Dit lê in die vlakte van die Jordaanrivier en oos van die Dooie See. Zoar is 'n Hebreeuse woord met die aanvanklike betekenis van “klein”, maar met 'n latere betekenisontwikkeling “toevlugsoord”.

P.J. Joubert was die eerste sendeling hier. Hy was die oupa van Piet Joubert, 'n bekende Transvaalse generaal uit die tyd van die Tweede Vryheidsoorlog. Weens geldgebrek en misoeste verlaat Joubert sy pos in 1837. Sy plek word tydelik ingeneem deur sendelinge van die Berlynse Sendinggenootskap. Eers was Reinhold Gregorowski daar en in 1842 volg Theodor Radloff hom op. Vrugtebome, wingerde en koringlande is ontwikkel om hul volgelinge die beroep van boer aan te leer.  Alhoewel die twee Duitsers sukses  in hul werk behaal het, was die Lutherse liturgie vir die gemeente te vreemd. Met die gevolg dat die SASG in 1865 maar weer 'n sendeling gestuur het. Teen  1867 is die probleme opgelos en word Zoar weer aan die Duitsers oorhandig, maar eerw. Jacobus Pauw (van die NG Kerk) het in beheer gebly. In 1888 het die Berlynse Sendinggenootskap hulle teruggetrek op Amaliënstein en Zoar aan die NG Kerk oorhandig.

## Bibliografie 
* Burman, Jose: The Little Karoo. Kaapstad: Human & Rousseau, 1981. 

## Sien ook 
* Amaliënstein
* Eerw. Jacobus Pauw
* Lys van dorpe in Suid-Afrika

## Eksterne skakels 
* http://www.southerncape.co.za/towns/zoar/welcome.html 

## Verwysings
Herman Schutte

**Herman Schutte** is op 25 Desember 1761 in Bremen, Duitsland gebore en het op 25 Oktober 1844 in Swellendam gesterf. Hy is op 3 Julie 1796 met Christina Voges getroud en hulle het 5 kinders gehad. Hy was 'n boukontrakteur en argitek wat vir 7 jaar by 'n argitek in Hannover, Duitsland in diens was voor hy by die VOC aangesluit het en op 23 November 1789 uit Texel, Nederland aanboord die skip Governeur-generaal Maatsuyker vertrek het en op 2 April 1790 in Kaapstad aangekom het.

In Suid-Afrika het hy op Robbeneiland as klipkapper in die steengroewe gewerk. Hy verloor egter sy linkerhand en linkeroog in 'n rotsstorting en word hy op 27 Maart 1792 uit die Kompanjie ontslaan. Hy werk daarna as boukontrakteur aan talle geboue in Kaapstad insluitend die Kasteel, die Vrymesselaarslosie De Goede Hoop, en die Groenpuntvuurtoring wat ook deur hom ontwerp is, die St. George-katedraal, en die Groote Kerk. Hy het ook die Nieuwe Kerk, Kaapstad, wat later weer gesloop is, en die Woutersen-grafkelder by Groenpunt ontwerp en gebou. Buite Kaapstad was hy verantwoordelik vir die ontwerp van die NG Kerk in George.

## Verwysings
Groenpunt-vuurtoring

duimnael|regs|300px|Die Groenpunt-vuurtoring

Die **Groenpunt-vuurtoring** is 'n rooi-en-wit geverfde vuurtoring op die noordwestelike punt van Tafelbaai in Mouillepunt, Kaapstad. 

## Geskiedenis 
Dit is die oudste vuurtoring in Suid-Afrika en is deur die Duitsgebore argitek Herman Schutte ontwerp en in 1823, teen 'n koste van £5&nbsp;420 pond, voltooi en op 12 April 1824 in gebruik geneem. Die lamp van die toring het met walvisolie gebrand.

In 1926 is dit met 'n mishoring toegerus en twee jaar later is dit geëlektrifiseer.

Die rotsagtige Mouillepunt staan reeds eeue lank onder seevaarders bekend as een van die gevaarlikste punte aan die Kaap. Die laaste in 'n lang lys skepe wat hier gestrand het, is die *Seafarer*, wat in 1967 op die rotse geloop het. Wanneer die vuurtoring met mis omhul word, soos dikwels in die winter gebeur, waarsku die mishoring se klank skepe kilometers ver.

## Veeldoelig 
Die Groenpunt-vuurtoring is gebruik om die eerste vuurtoringwagters in Suid-Afrika op te lei. Dit word vandag nog as 'n konferensiebestemming gebruik. Dit word ook uitverhuur vir huweliksonthale.

## Kulturele erfenis 
Die vuurtoring is op 12 Januarie 1973 deur Johannes Petrus van der Spuy, Minister van Nasionale Onderwys, as 'n nasionale monument verklaar en word beskerm as 'n provinsiale erfenisterrein ingevolge die Wet op Nasionale Erfenishulpbronne (25/1999).

## Sien ook 
* Vuurtoring
* Robbeneiland-vuurtoring
* Vuurtorings van Suid-Afrika

## Verwysings
Slangkop-vuurtoring

[duimnael|regs|250px|Slangkopvuurtoring in [Kommetjie]]

Die **Slangkop-vuurtoring** is 'n vuurtoring by Slangkoppunt in Kommetjie op die Kaapse Skiereiland. Dit is op 4 Maart 1919 in gebruik geneem nadat 'n kommissie wat in 1906 deur die goewerneur in die Kaap, sir Francis Hely-Hutchinson, aangestel is, aanbevelings gemaak het vir veiligheidsmaatreëls om die suidkus van die Kaapkolonie.

Dit is 'n 33 meter hoë, wit geverfde gietystertoring. Dit is die hoogste metaaltoring in Suid-Afrika. Die toring is in Brittanje gebou en ontwerp en na Suid-Afrika verskeep waar dit aanmekaargesit en opgerig is. Hoewel dit reeds in 1916 voltooi is, is dit weens die Eerste Wêreldoorlog eers in 1919 in gebruik geneem.

Die oorspronklike 500&nbsp;000 C.D.-lig is deur 'n driemantel-petroldamplamp van 55&nbsp;mm verskaf. Dit is in 1936 deur 'n 4&nbsp;kW elektriese lamp vervang wat die ligkrag tot 16&nbsp;000&nbsp;000 C.D. vermeerder het. In 1974 is dit weer vervang met 'n 1,5&nbsp;kW-lamp wat die ligkrag na ongeveer 5&nbsp;000&nbsp;000 C.D. verminder het. Die vuurtoring is in 1979 ten volle geoutomatiseer, wat dit moontlik gemaak het om die bemanning van drie tot een te verminder.

## Verwysings
Kaappuntvuurtorings

Daar is twee **Kaappuntvuurtorings** by Kaappunt op die Kaapse Skiereiland:

* Die Kaappuntvuurtoring (Kaap Maclear) wat op 1 Mei 1860 816 voet bo die see opgerig is.
* Die Kaappuntvuurtoring (Diaspunt) wat teen 1919 voltooi is en die ouer toring vervang het omdat te hoog was en gereeld in die mis was.

## Verwysings
Kaappunt-vuurtoring (Diaspunt)

duimnael|regs|250px|Die nuutste Kaappunt-vuurtoring

Die **Kaappunt-vuurtoring** is een van twee vuurtorings by Kaappunt in die Kaap van Goeie Hoop-natuurreservaat op die suidelike punt van die Kaapse Skiereiland.  Die eerste toring by Kaappunt is op 1 Mei 1860 816 meter bo die see opgerig. Dit was egter te hoog en gereeld in die mis, waar dit nie gesien kon word nie. 'n Nuwe toring is toe 286 meter bo die see opgerig. Die hoeksteen van die nuwe toring is op 25 April 1914 gelê, maar dit eers ná die Eerste Wêreldoorlog voltooi en in gebruik geneem.

Die toring se lamp is teen sonsondergang op 11 Maart 1919 deur 'n drie jaar oue meisie, Thurl Cooper, dogter van die vuurtoring-ingenieur H.C. Cooper, aangesteek.

Die nuwe Kaappunt-vuurtoring is die kragtigste in Suid-Afrika. Dit flits drie keer elke dertig sekondes.

## Verwysings
Dasseneiland-vuurtoring

[duimnael|Dasseneiland se ligtoring, 9&nbsp;km vanaf die kus van [Yzerfontein]]

**Dasseneiland-vuurtoring** is 'n vuurtoring op Dasseneiland in die Atlantiese Oseaan, 55&nbsp;kilometer van Tafelbaai.

Die 28&nbsp;meter hoë wit en rooi geverfde gietyster-vuurtoring is in 1893 opgerig om skepe te waarsku teen die riwwe en kelpbeddings om die eiland wat gereeld in digte mis uit die koue Atlantiese Oseaan gehul is. Die eilandjie, wat skaars 220 hektaar groot is, is in die vroeë 1600's deur seevaarders besoek.

Die vuurtoring is een van die belangrikstes op die Kaapse seeroete en word te alle tye beman. In die verlede het so baie skepe in die omgewing van die eiland vergaan dat skilpaaie en hase op die eiland vrygelaat is om voedsel aan skipbreukelinge te verskaf. Die eiland se naam kom ook van die dassies wat op die eiland agtergelaat is.

Die vuurtoringwagter en sy gesin wat op die eiland woon, word elke ses weke per helikopter besoek en vir 'n kort besoek teruggebring na die vasteland.

## Verwysings
Kaappunt-vuurtoring (Kaap Maclear)

duimnael|regs|300px|Die ou **Kaappuntvuurtoring**

Die ou **Kaappunt-vuurtoring** by Kaap Maclear is een van twee vuurtorings by Kaappunt in die Kaap van Goeie Hoop-natuurreservaat op die suidelike punt van die Kaapse Skiereiland. Dit is 'n 8&nbsp;m (27 voet) hoë silindriese gietystertoring en is sedert 1919 onaktief. Die boonste helfte van die vuurtoring is wit geverf en die onderste helfte swart; die lantern is wit met 'n rooi koepel.

## Geskiedenis 
Die ou toring is op 1 Mei 1860 opgerig. Die toring, met 'n fokale vlak van  249&nbsp;m (816 voet) bo seevlak, was egter te hoog en gereeld in die mis waar dit nie deur skepe gesien kon word nie. Nadat die Portugese skip Lusitania op 18 April 1911 gestrand het, is besluit om 'n nuwe toring op te rig. 'n Nuwe toring, met 'n fokale vlak van 87&nbsp;m (285 voet) bo seevlak, is toe opgerig om die ou toring te vervang en in 1919 in gebruik geneem. Toegang tot hierdie historiese gebou is deur middel van die Vlieënde Hollander-kabelbaan wat besoekers van die laer stasie op 127 meter bo seevlak vervoer na die boonste stasie, 286 meter bo seevlak.

## Verwysings
Roman Rock-vuurtoring

duimnael|links|Die Roman Rock-vuurtoring
[duimnael|'n Jong meisie op 'n [Valsbaaistrand naby Boulders Beach, Simonstad, Suid-Afrika. Die Roman Rock-vuurtoring is op die agtergrond sigbaar.]]

**Roman Rock-vuurtoring** is 'n vuurtoring op 'n rots in Valsbaai by die ingang van die Simonstadse hawe. Dit is die enigste vuurtoring in Suid-Afrika wat op 'n rots in die see gebou is. Die rots is tydens hooggety heeltemal onder die see.

Die vuurtoring is op 16 September 1861 in gebruik geneem nadat Joseph Nourse aan die sekretaris-generaal van die vloot in Londen geskryf het oor die belangrikheid daarvan om iets te doen vir die beveiliging van Britse skepe wat soms by Simonstad kom vasmeer het. Alhoewel die witgeverfde gietyster-vuurtoring in Engeland voorafvervaardig is, het die oprigting steeds vier jaar geduur. Die vuurtoring is in 1919 ten volle geoutomatiseer en word sedertdien nie meer beman nie.

## Verwysings 
## Eksterne skakels
Hangklip-vuurtoring

Die **Hangklip-vuurtoring** is by Hangklip op die oostelike punt van Valsbaai in Kaapstad, Suid-Afrika geleë.

Die vuurtoring, wat van gewapende beton gemaak is, is 22 meter hoog. Dit is in 1960 binne vyf of ses dae voltooi. Die toring is geoutomatiseer en onbeman en word van Groenpunt af beheer.

## Verwysings